kardosdrur/scandi-wiki huggingface dataset:
Hamra Nationalpark

Hamra Nationalpark,er en nationalpark i Ljusdals kommun, Gävleborgs län i Sverige. Parken, som er en del af Orsa Finnmark i landskabet Dalarna, har et areal på 28 hektar og blev oprettet i 1909.

Her findes en varier urskov, hvor de ældste træer er omkring 300 år gamle.

Eksterne henvisninger 
 Naturvårdsverket – Hamra nationalpark 
 Länsstyrelsen i Gävleborgs län – Nationalparker 

Nationalparker i Sverige
Dalarna
Svarte dauen

Svarte dauen er en bootlegdemo med det norske black metal-band Burzum. Den blev angiveligt udgivet i 1992 og indeholder tre sange, hvoraf kun de to er faktiske Burzum-numre. 

"Et hvitt lys over skogen" var senere planlagt at blive inkluderet på Burzums tredje studiealbum Hvis Lyset Tar Oss, men blev i stedet erstattet af ambientnummeret "Tomhet". "Once Emperor" blev senere til "Decrepitude I" (og "Decrepitude II" da melodierne er identiske) på det fjerde album Filosofem. "Seven Harmonies of the Unknown Truth" er slet ikke et Burzum-nummer, men er en demoudgave af et nummer fra Ildjarns demo Seven Harmonies of Unknown Truths udgivet tidligere samme år tilsat en indledning spillet af et orgel (det oprindelige Ildjarn-nummer blev senere udgivet som en del af bokssættet Ildjarn is Dead i 2005 som "Silence / Seven Harmonies Of Unknown Thruths (Original Version)".

Spor 
 "Et hvitt lys over skogen" – 9:03
 "Once Emperor" – 6:06
 "Seven Harmonies of the Unknown Truth" – 3:03

Fodnoter

Eksterne henvisninger 
 Svarte Dauen på Last.fm

Bootlegudgivelser
Burzum-album
Album fra 1992
Databasetabel

En databasetabel, også kaldet en relation er en kombination af et rækkehovede og et antal n, hvor (n>=0) rækker med dette hoved. Relationens, tabellens hoved er identisk med rækkernes hoved. Rækkerne kaldes også tabellens krop.

Noget litteratur kalder relationen for en relationsværdi.

Antallet af rækker i en tabel kaldes tabellens kardinalitet, men dette begreb bruges ikke ofte.

Databaser
Fiskerleje

Ved fiskerlejer forstås i almindelighed helårsbebyggelser, hvis indbyggere fortrinsvis ernærer sig ved fiskeri fra bebyggelser ved den åbne strand (modsat fiskeribyer, der har en havn). Ole Mortensøn nævner, at et fiskerleje bør omfatte mindst 3 fiskerhuse for at adskille sig fra spredt enkeltbebyggelse.

Fiskerlejernes beliggenhed 
 
Fiskerlejer opstod for at udnytte fiskemulighederne i de kystnære områder. Fiskerlejer blev lagt på steder ved kysten med kort afstand til gode fiskepladser samtidig med, at der var mulighed for at opfylde livsvigtige behov som tør og sikker byggegrund, fersk vand, adgang til brændsel, mulighed for græsning for husdyr og egnede landingspladser for fiskefartøjer.

Se også 
Fiskerlejer i Danmark
Fiskevær i Norge

Litteratur 
 Ole Mortensøn: "Fordi der liden fisk vanker" (Skalk 1981 nr 5, s. 18-26)
 Ole Mortensøn: "Kystlandskabet" (Kulturhistorien i planlægningen. De kulturhistoriske interesser i landskabet; Miljø- og Energiministeriet, Skov- og Naturstyrelsen, 1996, s. 239-246)

Eksterne henvisninger 

 Brian R. MacKenzie, Maibritt Bager, Henn Ojaveer, Kenneth Awebro, Ulla Heino, Poul Holm, Aadu Must: "Multi-decadal scale variability in the eastern Baltic cod fishery 1550–1860. Evidence and causes" (Fisheries Research 87, 2007, s. 106–119) (engelsk);

Noter

Se også 
bebyggelse

Bebyggelsesgeografi
Fiskeribebyggelse
Mk23

HK MK23 (Mark 23) er en halvautomatisk kaliber .45 pistol, der er produceret af det tyske våbenfirma Heckler & Koch. Den blev også en del af United States Special Command (USSOCOM) i 1990'erne. Der kan som regel monteres en lyddæmper og et LAM modul, eller andre lygteformer.

Det danske politi bruger HK USP pistol som deres tjenestepistol, denne er en slags videreudvikling, eller bror, til HK MK23. HK MK23 er effektiv op til 50m.

Pistoler
Våben fra USA
Färnebofjärden Nationalpark

Färnebofjärden er en nationalpark, biosfærereservat og Ramsarområde i Sverige; Det er et søområde der gennemløbes af Dalälven, syd for Österfärnebo og Gysinge, på grænsen mellem Uppland og Gästrikland. En mindre del ligger i Dalarna og Västmanland. Norrlands sydligeste punkt ligger i området.

Parken har et areal på 10.100 hektar, hvoraf 4.110 hektar er vådområde. Den er oprettet i 1998, på grund af det rige fugleliv, og specielle miljøer med til tider oversvømmede flodenge gammel skov og fossende vandløb. Over 100 fuglearter yngler i området, bl.a. samtlige svenske spættearter og flere uglearter. Der er et udsigtstårn i Skekarsbo. Området er også kendt for sin rigdom på myg i sommertiden.

Biosfærereservat og ramsarområde 
Färnebofjärden er sammen med Dalälven et af de 51 svenske Ramsarområder.

I 2011 godkendte UNESCO nationalparken som biosfærereservatet Nedre Dalälven River Landscape. Biosfæreområdet omfatter også områder uden nationalparken fx søen Hovran, der ligger ved Dalälven 40 km vest for nationalparken.

Biosfæreområdet omfatter ti kommuner: Gävle, Sandviken og Hofors (i Gävleborgs län), Säter, Hedmora og Avesta (i Dalarnas län), Sala (i Västmanlands län), Heby, Tierp og Älvkarleby ( i Uppsala län).

Eksterne henvisninger 

 Färnebofjärdens nationalparks hemsida 
 Naturvårdsverket 

Nationalparker i Sverige
Ramsarområder i Sverige
Biosfærereservater i Sverige
Warszawa Metro

Warszawa Metro (Polsk: Metro warszawskie) er Polens første og hidtil eneste metro, og en af Europas nyeste metro-systemer. Den første etape åbnede i 1995 og den sidste i 2008. Metroen består af en enkelt nord-sydgående linje som forbinder Warszawas centrum med de tæt befolkede nordlige og sydlige forstæder.

Historie 
De første planer om en underjordisk jernbane i Warszawa så dagens lys i 1918, da Warszawa igen blev Polens hovedstad. Planlægning og forundersøgelser startede i 1925, med en forventning om at kunne starte anlægsarbejdet få år senere.

Den store depression satte imidlertid en stopper for planerne, men allerede i 1934 gik man i gang med planlægningen igen og forventede at kunne starte anlægsarbejdet få år senere. Arbejdet startede faktisk i 1938, men blev afbrudt af nazitysklands invasion. En kort service-tunnel der nåede at blive anlagt fungerer i dag som vinkælder.

10 år senere i 1948 gik man i gang med planlægningen igen i forbindelse med genopbygningen af den stærkt ødelagte by. Mange forskellige planer kom på bordet i perioden indtil 1955, hvor man i gang gik tilbage til de oprindelige planer.

Der skulle imidlertid gå næsten 30 år mere før man i 1984 endelig fik planerne godkendt af regeringen og endelig kunne starte anlægsarbejdet, og der skulle gå yderligere 10 år før den første strækning kunne åbne i 1995.

De første 11,5 km med 11 stationer udjorde den sydlige del af linjuen fra stationen Politechnika (Polytekniske Universitet) i den sydlige del af centrum og Kabaty i de sydlige forstæder. I 1998 tilføjede man yderligere 1,5 km så linjen nu også havde stationer ved Warszawas hovedbanegård og i det egentlige centrum nær den gamle by. Hermed var den sydlige del af forbindelsen endelig komplet.

 2001 åbnede yderligere 1,5 km, hvormed også den nordlige del af centrum fik stationer
 2003 åbnedes strækningen til Dworzec Gdański (Gdansk banegård), en vigtig banegård i de nordlige forstæder
 2005 åbnedes strækningen til Plac Wilsona
 2006 åbnedes strækningen til Marymont
 2008 åbnedes den sidste 3,5 km lange del af linjen, der nu har i alt 21 stationer og er 20,5 km lang

Stationer 

Her omtales kort de stationer der ligger nær ved serværdigheder eller andre vigtige lokaliteter.
Kabaty: Sydlige endestation, remise for metro-systemet
Wilanowska: Vigtig lokalt trafikknudepunkt (skift til busser og sporvogne)
Politechnika: Nordlige endestation for metroen da den åbnede i 1995
Centrum: Ligger ved Plac Defilad (Paradepladsen). Nærmeste station for Kulturpaladset og Warszawas hoveddbanegård
Świętokrzyska: Nærmeste station for Warszawas universitet
Ratusz Arsenał (Rådhus Arsenal): Ligger under Plac Bankowy. Nærmeste station for den gamle by og kongeslottet
Dworzec Gdański: Forbindelse til Gdansk banegården
Plac Wilsona: Vigtig lokalt trafikknudepunkt (skift til busser og sporvogne)
Młociny: Nordlige endestation og vigtig lokalt trafikknudepunkt (skift til busser og sporvogne)
Kalot

En kalot er en slags tætsiddende hovedbeklædning, der kun dækker issen. Kalotter fæstnes ofte med en hårnål eller lignende.

Religiøs brug 
Den nok mest kendte form for kalot er den kippa eller keppish, som bæres af jødiske mænd, men fx katolske gejstlige bærer traditionelt også en kalot (kaldet pileus eller zucchetto).

Andre betydninger 
Kalot anvendes også om isdækket på jordens polarområder, der omtales som Syd- og Nordkalotten. Ordet er oprindelig en diminutivform af det franske cale eller écale, som igen er lånt fra germansk. Ordet betyder nærmest "lille skal". Det tyske Kalotte og franske og engelske calotte bruges med lidt udvidet betydning sammenlignet med det danske ord.

Se også 
 Philippi Samling

Referencer

Hatte
Religiøs beklædning
Barclays Dubai Tennis Championships 2009

Barclays Dubai Tennis Championships 2009 var en professionel tennisturnering, der blev spillet udendørs på hard court i The Aviation Club Tennis Centre i Dubai, Forenede Arabiske Emirater. Kvindernes turnering var den første WTA Premier 5-turnering på WTA Tour 2009 og blev spillet den 15. – 21. februar 2009. Mændenes turnering blev afviklet ugen efter, den 23. – 28. februar 2009, og var kategoriseret som en ATP World Tour 500-turnering på ATP World Tour 2009.

Inden turneringen blev den israelske spiller Shahar Pe'er, der var tilmeldt kvindernes turnering og havde kvalificeret sig på grundlag af sin ranglisteplacering, nægtet indrejse i Dubai. Hændelsen skete kort efter Israels angreb på Gaza i 2009. Dette medførte at WTA idømte turneringen en bøde på $ 300.000. I sympati med Shahar Pe'er valgte den forsvarende mester i herresingle, Andy Roddick, at melde afbud til turneringen.

Resultater

Damesingle 

Hovedturneringen havde deltagelse af 56 spillere. Heraf havde de 42 fået adgang på grundlag af deres placering på verdensranglisten, mens 11 spillere havde kvalificeret sig via kvalifikationsturneringen, heraf tre lucky losere. Endelig var tre spillere blevet tildelt et wildcard.

Kvartfinaler, semifinaler og finale

1. runde – kvartfinaler

Herresingle 

Hovedturneringen havde deltagelse af 32 spillere. Heraf havde de 24 fået adgang på grundlag af deres placering på verdensranglisten, mens fem spillere havde kvalificeret sig via kvalifikationsturneringen, heraf én lucky loser. Endelig var tre spillere blevet tildelt et wildcard.

Kilder / eksterne henvisninger 
Barclays Dubai Tennis Championships 
Sony Ericsson WTA Tour – Barclays Dubai Tennis Championships 2009 – Resultater  

Dubai Tennis Championships
WTA Tour 2009
ATP Tour 2009

cs:Barclays Dubai Tennis Championships 2009 - ženy
fr:Open de Dubaï 2009 (WTA)
pl:Barclays Dubai Tennis Championships 2009 - mężczyźni
Still Life

Still Life er det fjerde studiealbum fra den svenske progressiv dødsmetal-gruppe Opeth. Still Life blev optaget på Maestro Musik og Fredman Studios fra 15. april til 29. maj 1999. Albummet er produceret og sat sammen af Opeth og der blev arbejdet yderligere på lyden af Fredrik Nordström og Isak Edh. Albummet blev mastered i The Mastering Room af Göran Finnberg. Hæftet i albummets omslag blev designet af Travis Smith og Opeth og fotografien blev produceret af Harry Välimäki og Travis Smith.

Albummet er det første af gruppens album, hvor Martin Mendez kan høres på bas; selvom han blev del af gruppen forud for udgivelsen af My Arms, Your Hears, havde han ikke tid nok til at bidrage med musik på optagelsen.

Sange 
Indtil udgivelsen af Blackwater Park i 2001 var Still Life gruppens kommercielt mest succesfulde album. Som de fleste af gruppens øvrige album indeholder Still Life gruppens kendetegnende blanding af dødsmetal og elementer fra progressiv rock.

I forhold til tidligere udgivelser er forsanger Mikael Åkerfeldts dødsmetalgrowl på dette album væsentligt dybere end på tidligere album.

Den eneste rent akustiske sang på albummet er sangen "Benighted", som blandt andet indeholder en jazzinspireret guitarsolo. Sangen, som har visse ligheder med Camels "Never Let Go" fra deres debutalbum Camel, er en af de få af Opeths sange, der følger en lineær sangstruktur med vers og omkvæd. "Face of Melinda" betragtes som en forholdsvist blød sang i forhold til Opeths øvrige materiale, idet den, til trods for at den indeholder guitarriff, der er typisk for gruppens tungere sange, udelukkende indeholder ren vokal og ingen growl. I stræben efter at få sangen til at mindre mere om jazz, benytter gruppen på albummet en båndløs basguitar og de sædvanlige trommestikker er udskiftet med børster. Gruppen betragter selv sangen som deres ballade.

Spor 
Alle sange er skrevet af Mikael Åkerfeldt.
 "The Moor" – 11:26
 "Godhead's Lament" – 9:47
 "Benighted" – 5:00
 "Moonlapse Vertigo" – 9:00
 "Face of Melinda" – 7:58
 "Serenity Painted Death" – 9:13
 "White Cluster" – 10:02

Musikere 
 Mikael Åkerfeldt – Vokal, el-guitar
 Peter Lindgren – El-guitar
 Martin Mendez – El-bas
 Martin Lopez – Trommer

Eksterne henvisninger 
 Opeths officielle hjemmeside
 

Opeth-album
Album fra 1999
Alois Estermann

Alois Estermann (født 29. oktober 1954 i Gunzwil i Schweiz, død 4. maj 1998 i Rom) var schweizisk officer og Schweizergardens 31. kommandant.

Estermann fik tjeneste som kaptajn i Schweizergarden i 1980 og opnåede berømmelse i 1981, da han som levende skjold afværgede et attentat mod pave Johannes Paul 2.

Den 4. maj 1998 blev Alois Estermann og hans hustru myrdet i deres hjem af Cédric Tornay, vicekorporal i Schweizergarden, der angiveligt begik selvmord. Ti timer tidligere havde paven udnævnt Estermann til kommandant over Schweizergarden. 

Vatikanstatens militær
Personer der er blevet myrdet
SKA11-klassen

SKA11-klassen er en af Søværnets skibstyper der er beregnet til søopmåling og er bygget af glasfiber. SKA12 og SKA16 foretager søopmåling ved Grønland. SKA13 og SKA14 er overført til Marinestation Kongsøre til brug for Frømandskorpset.

Referencer, kilder og eksterne links 

 Forsvaret.dk: SKA11-klassen
 Forsvaret.dk: Velkommen 1. eskadre
 Flådens historie: SKA11-klassen

Søværnet
Alexander Jackson Møller

Alexander Jackson Møller (født 21. januar 1990) er en dansk fodboldspiller, der spiller for B1908 som forsvarsspiller.

Eksterne henvisninger 
 Alexander Jackson Møller på danskfodbold.com
 

Fodboldspillere fra Danmark
Fodboldspillere fra AGF
Fodboldspillere fra Hobro IK
Fodboldspillere fra Aarhus Fremad
Fodboldspillere fra BÍ/Bolungarvík
Fodboldspillere fra B 1908
Slaget om Rimini

Slaget om Rimini er blevet beskrevet som det største materielslag, der er udkæmpet i Italien. Det fandt sted i efteråret 1944 omkring byen Rimini. Over 1.200.000 mænd deltog i slaget, som endte med en sejr til de Allierede. På den allierede side var den britiske 8th Army og amerikanske 5th Army. Rimini, der før havde været udsat for luftangreb, var blevet beskudt med over 1.470.000 runder patroner af allierede landstyrker.

Rimini
Den Særlige Pensionsopsparing

I 1998 indførte Nyrup-regeringen Den Midlertidige Pensionsopsparing ved et tvunget bidrag på 1 % af lønnen. I 1999 blev det vedtaget at gøre denne opsparing permanent under navnet SP – Den Særlige Pensionsopsparing. Særlig Pensionsopsparing omfatter alle lønmodtagere, der arbejdede i perioden 1998-2003. Den Særlige Pensionsopsparing blev suspenderet i 2004 og endeligt ophævet i slutningen af 2009. Folk kunne derefter hæve det beløb, der stod på deres SP-konto.

Indbetaling 1998-2001 
I de første 4 år besluttede Nyrup-regeringen, at de 1 % af lønnen skulle omfordeles, så alle fik lige meget ind på kontoen uanset størrelsen af indbetalingen. Denne omfordeling blev ophævet i 2002. 

 Eksempel 1: Indtægt 1 år: 800.000 kr. 1 % = 8.000 kr. Dette beløb blev så reduceret med 5.500 kr., således at kun 2.500 kr. blev indsat på SP-konto.
 Eksempel 2. Indtægt 1 år 120.000 kr. 1 % = 1.200 kr. Dette blev så forhøjet med af staten med 1.300,- kr. og 2.500 kr. indsat på SP-konto.

Indbetaling 2002-2003 
De sidste 2 år besluttede Fogh-regeringen at ophæve den sociale fordeling.

 Eksempel 1: Indtægt 1 år: 800.000 kr. 1 % = 8.000 kr. blev indsat på SP-konto.
 Eksempel 2. Indtægt 1 år 120.000 kr. 1 % = 1.200 kr. blev indsat på SP-konto.

Et typisk indestående 2008 for en gennemsnitsindtægt kunne derfor være 15.000 kr.

Udbetaling 
Den Særlige Pensionsopsparing kan udbetales i rater over 10 år ved folkepensionistalderen 65-67 år.

Skattereform 2009 
Ved skattereformen i 2009 blev ordningen ophævet, og indestående kunne derefter udbetales og konto lukkes. Beskatningen af hævede indskud udgør 35 pct. af de første 15.000 kr. og 50 pct. af resten. Et typisk beløb til udbetaling 1. juni 2009 kunne derfor være ca. 10.000 kr.

Noter 

Økonomisk politik
Pension i Danmark
Henrik Nielsen

Henrik Nielsen er navn på flere personer:

 Henrik Nielsen (maler) (1890-1941) – dansk maler
 Henrik Meyer Nielsen – norsk gymnast
 Henrik Kaare Nielsen – dansk kulturteoretiker
 Henrik Nielsen (fodboldspiller, født 1957) – dansk fodboldspiller
 Henrik "Ismand" Nielsen – dansk fodboldspiller, født 1971
 Henrik Nielsen (floorball) – dansk floorball-official
 Henrik Nielsen (atlet) – dansk atlet
 Henrik Nielsen (ishockey) – dansk ishockeyspiller
 Henrik Nielsen (journalist) – dansk journalist
Vatikanstatens militær

Vatikanstatens militær er Vatikanets militære styrke og består siden 1970 af Schweizergarden.

Historie 
Da paven var en verdslig hersker i Italien havde Kirkestaten egne hære og flåder. Kirkestatens hær bestod i 1865 af mellem 10.000 og 15.000 mand. Den bestod blandt andet af Zuave Pontificale, Carabinieri Estiere, Legione d'Antibo, Infanteria Nativa, dragoner og artilleri. De fleste soldater var irske, franske og tyske katolikker. Officererne kom fra katolske adelsfamilier, blandt andet fra Tyskland. Da Kirkestaten opgik i Italien i 1870, beholdt den Hellige Stol fire militærkorps i sin tjeneste. I 1970 blev alle disse korps pånær Schweizergarden nedlagt som led i den katolske kirkes modernisering efter Andet Vatikankoncil.

Vatikanets militære enheder 
 Schweizergarden (Guardia svizzera pontificia), som blev oprettet 1506, udgør i dag Vatikanets armé på 110 mand, rekrutteret fra de katolske kantoner i Schweiz. Schweizergarden er den eneste tilbageværende enhed i Vatikanets militær.

 Pavelige adelsgarde (Guardia nobile pontificia) blev dannet 1801 som en hestgarde, men omdannedes 1870 til en fodgarde. Garden bestod af adelsmænd som frivilligt tjenestegjorde på egen regning. Adelsgarden blev nedlagt i 1970.

 Palatinergarden (Guardia palatina d'onore), som blev dannet 1850, var oprindeligt en infanterimilits, men bestod efter 1870 af frivilligt tjenestegørende mandskab. Palatinergarden blev nedlagt i 1970.

 Pavelige gendarmeri (Gendarmeria Pontificia), som oprettedes 1861, havde til opgave at bevogte det pavelige palads og Peterskirken. Det var kendt for at bære enorme bjørneskindshuer ved paraderne. Da det blev nedlagt i 1970, blev dets politiopgaver overført til et nydannet politikorps (Corpo di Vigilanza), i dag Vatikanstatens gendarmeri. 

I dag varetages militære og politimæssige opgaver i Vatikanstaten af Schweizergarden, Vatikanstatens gendarmeri og en særlig enhed fra det italienske statspoliti (Ispettorato di pubblica sicurezza presso il Vaticano).

Eksterne henvisninger
Bastian Reinhardt

Bastian Reinhardt (født 19. november 1975 i Ludwigslust, Østtyskland) er en tidligere tysk fodboldspiller, der spillede som midterforsvarer. Han var tilknyttet Hannover 96, Arminia Bielefeld og Hamburger SV.

Eksterne henvisninger 
 Spillerinfo

Fodboldspillere fra Tyskland
Fodboldspillere fra Hannover 96
Fodboldspillere fra Arminia Bielefeld
Fodboldspillere fra Hamburger SV
Fodboldtrænere fra Tyskland
Personer fra Ludwigslust
Pave Pius 11.

Ambrogio Damiano Achille Ratti (31. maj 1857 – 10. februar 1939) var pave under navnet Pius 11. Han blev valgt til pave den 6. februar 1922. Ratti kom fra Lombardiet i det nordlige Italien. Han var ærkebiskop i Milano, til han blev valgt til pave. Vatikanstaten blev oprettet som selvstændig stat i 1929 i Pius' pavetid.

Holdninger 
I 1854 udtalte paven sig mod "den gudløse og fordærvelige opfattelse", at der skulle være frelse at finde udenfor den romersk-katolske kirke, og som reaktion på økumeniske verdensmøder i 1925 og 1927 erklærede Pius 11., at man på ingen måde kunne deltage i dem, "fordi enheden, som Kristus ønsker det, ikke kan skabes med, men kun i den katolske kirke", og i Mortalium animos fra 1928 forbød han katolikker både at deltage i og at bede for sådanne arrangementer.

I 1929 udtalte Pius sig mod, at begge køn skulle have adgang til uddannelse, fordi "naturen selv" forbød det. Samme år tog den 21-årige Simone de Beauvoir sin agrégation-eksamen som den yngste nogensinde og ovenikøbet som den næstbedste i sin årgang.

Den katolske kirke var svækket af at have taget parti mod Alfred Dreyfus i Dreyfus-affæren, og i mellemkrigstiden fik missionsvirksomhed en opblomstring. Pius formanede alle biskopper til at gå ind for opgaven. Lærestole i missionsvidenskab blev oprettet ved katolske læreanstalter. Missionens centralisering under Rom øgedes, men skulle stå uden for politiske og nationale interesser.

Under mottoet "Kristi fred i Kristi rige" arbejdede Pius målrettet for at gøre pavekirkens værdier gældende i samfundet. Gennem den centralt styrede "Katolsk Aktion" skulle lægfolk bistå gejstligheden. Omkring 500 saligkåringer og 33 helgenkåringer fremmede det. Pius tog afstand fra den nationalisme, der fulgte i første verdenskrigs kølvand, selv om pavekirken blev diktatoren Francos stærkeste støtte. Gennem Laterantraktaten kom pave Pius og Mussolini til enighed om "det romerske spørgsmål". Mussolini vandt prestige hermed, og Pius undlod at kritisere hans invasion af Abessinien.

Se også 
 Mit brennender Sorge ("Med brændende bekymring"; "Med dyb ængstelse"), en encyklika udsendt af pave Pius 11. den 10. marts 1937 imod nationalsocialisternes brud på det Reichkonkordat, rigskonkordatet, der 20. juli 1933 var indgået mellem pavestolen og Det tyske rige.

Henvisninger 

Paver fra Italien
Ängsö Nationalpark

Ängsö er en ø og nationalpark som ligger i den nordlige del af Stockholms skærgård, det vil sige mellem Norrtälje og Stockholm, i Roslagens indre skærgård, i  Norrtälje kommun, Stockholms län.

For bådfolk er øen let tilgængelig via naturhavne, men en del af øen er lukket for færdsel i fuglenes yngleperiode.

Eksterne henvisninger 
Naturvårdsverket – Ängsö

Nationalparker i Sverige
Stockholms län
Anders Axelsen

Anders Fajstrup Axelsen (2. september 1907-25. november 1976) var en dansk atlet.

Axelsen begyndte at løbe i Silkeborg 1921, men gennembruddet kom efter at han 1927 kom til Københavns Idræts Forening. Totalt vandt han seks Danmarks mesterskaber; 1928 og 1932 vandt han på 5000 meter, 1928 og 1931 på 10.000 meter og 1932 på 1500 meter samt og terrænløbsmesterskabet og dermed Kongepokalen 1931 for Aarhus 1900, som han repræsenterede en kort periode det år, hvor han også vandt Fortunløbet. Han satte dansk rekord på 2000 meter 1927 og 5 engelske mil 1932. Fra 1934 repræsenterende han AIK 95 til han sluttede karrieren 1935 og rejste hjem til Jylland.

Axelsen arbejdede som reklamekonsulent.

Danske mesterskaber 
  1934 1500 meter 4:05.0
  1934 10.000 meter 32:37.0
  1932 1500 meter 4:05.6
  1932 5000 meter 15:24.4
  1932 10.000 meter 33:06.2
  1931 10.000 meter 32:50.0
  1931 8 km cross 26.45
  1931 5000 meter 15:48.4
  1929 10.000 meter 33:26.0
  1929 5000 meter 15:30.0
  1928 5000 meter 15:35.5
  1928 10.000 meter 33:07.0
  1927 1500 meter 4:03.2
  1927 5000 meter 15:32.0

Personlige rekorder 
 1000 meter 2.38,0 1927
 1500 meter: 4.03.2 1927
 3000 meter: 8.49.4 1932
 5 000 meter: 15.18.6 1932
 10 000 meter: 32.23.0 1932

Eksterne henvisninger 

 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Københavns Idræts Forenings hjemmeside – KIF-ranglister 

Mellemdistanceløbere fra Danmark
Atleter fra Københavns IF
Atleter fra AIK 95
Atleter fra Silkeborg IF
Langdistanceløbere fra Danmark